**DECIZIA ETAPEI DE ÎNCADRARE**

**Nr. \_\_\_\_ din 14.01.2019**

 (Proiect)

Ca urmare a solicitării de emitere a acordului de mediu adresate de **Ansamblul BVA Design SRL**, cu sediul în loc. Zalău, str. Gheorghe Pop de Băseşti, nr. 36, Judetul Sălaj, înregistrată la APM Salaj cu nr. 7194/14.12.2019, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 14.01.2019, că proiectul **„Extindere reţea canalizare din str. 22 Decembrie 1989 şi racord canal menajer, L=418 ML*”*** propus a fi amplasat în loc. Zalău, str. Pădurii, nr. 33B, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, **pct. 13, lit. a)** orice modificări sau extinderi, altele dacât cele prevăzute la pct. 22 din anexa nr.1, ale proiectelor prevăzute ȋn anexa nr. 1 sau ȋn prezenta anexă, deja autorizate, executate sau ȋn curs de a fi executate, care pot avea efecte semnificative negative asupra mediului;

 b) Caracteristicile proiectului:

b1) Mărimea proiectului:

Se va executa o extindere de retea de canalizare menajera din PVC Dn 250 mm, L= 418 ml , 7 camine de vizitare din beton Ø 800 mm racordate la reteau proiectata in zona PVC Dn 250 mm, prin intermediul carora se vor evacua apele uzate menajere a imobilelor de pe strada. Se vor mai executa 24 de racorduri pentru fiecare imobil de pe strada si un camin menajer pentru imobilul 33/B

Se va executa :

* 7 camine de vizitare din beton Ø 800 mm, cu o adancime H = 2,20 ml
* Retea de canalizare PVC-KG Dn 250 mm, L= 418,00 ml
* 3 racorduri din PVC SN8, Dn 160, L= 10 m
* 14 racorduri din PVC SN8, Dn 160, L= 8
* 6 racorduri din PVC SN8, Dn 160, L= 3 m
* 1 racord canal menajer PVC SN8, Dn 200, L= 11 m
* 1 camin de canalizare menajera din Ø 800 mm, cu o adancime H =1,00 ml, pentru nr. 33/B
* 3 subtraversari prin tiraj fortat PVC SN8, Dn 160, L= 10m
* 14 subtraversari prin tiraj fortat PVC SN8, Dn 160, L= 8m
* Reteaua de canalizare se va executa din PVC-KG SN 8 Dn 250 mm, L= 418,00 ml , 24 de racorduri vor fi realizate din PVC SN8, Dn 160 cu o lungime totala Ltotal = 302ml si un racord va fi realizat din PVC SN8, Dn 200, L= 11 m.
* Săpăturile necesare se vor executa atât mecanizat cât şi manual funcţie de situaţia concretă din zonă şi se vor executa sprijiniri. În timpul executării lucrărilor se vor lua măsuri pentru securitatea şi stabilitatea construcţiilor din zonă, a instalaţiilor subterane întâlnite, de protecţie a pietonilor şi vehiculelor care circulă în zonă. În final situaţia terenului din zonă
* ( trotuare, rigole, stradă etc.) va trebui readusă la stare iniţială.

Pozarea conductei de canalizare în plan orizontal vor fi conform traseului din planul de situaţie anexat prezentei documentaţii.

Terenul este situat în intravilanul mun. Zalău şi este proprietate publică şi proprietate particulară, cf. Certificatului de urbanism nr. 1314/13.11.2018

b2) cumularea cu alte proiecte: - nu este cazul;

b3) utilizarea resurselor naturale:

 **Alimentarea cu apa** nu este cazul

b4) evacuarea apelor uzate:

 **Apele uzate menajere** - Apele uzate menajere se vor colecta în reţeaua existentă în zonă

**Apele pluviale –** nu este cazul

**Alimentarea cu energie termică: -** nu este cazul

**Alimentare cu energie electrica:** - nu este cazul

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:**

Lucrarile de organizare de santier privesc acea categorie de lucrari pregatitoare realizarii lucrarilor. Se vor amenaja suprafete de teren, platforme betonate in vederea unei bune desfasurari a activitatii de executie.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

 195/2005 privind protecţia mediului aprobată prin Legea nr. 265/2006 cu modificările şi

 completările ulterioare.

c) Localizarea proiectului:

c1) utilizarea existentă a terenului: conform certificatului de urbanism nr. 1314 din 13/11/2018 emis de Primaria Municipiului Zalău**,** terenul este situat ȋn intravilanul loc. Zalău şi este proprietate publica şi proprietate privată;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

 **Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 14.01.2019 s-au solicitat urmatoarele acte/avize:

* ..........

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin